VÁLLALKOZÁSI SZERZŐDÉS

amely létrejött egyrészről a

*Vasutasok Szakszervezete*

Székhely: 1023 Budapest, Ürömi u.8.

Nyilvántartási szám: 621/1989

Nilvántartásba vevő szerv megnevezése: Fővárosi Törvényszék

Adószáma: 19002323-2-41

Bankszála száma: 11707024-20159388

Képviselő neve: Papp Zoltán Elnök

a továbbiakban: Megrendelő

másrészről a

Székhely: .

számlavezető pénzintézet:

számlaszám:

adószám:

statisztikai jelzőszám:

cégjegyzékszám:

képviselő(k) neve:

a továbbiakban: Vállalkozó

illetve a továbbiakban együttesen: Felek között az alábbi helyen és időben a következő feltételek szerint:

1. **Szerződés tárgya**

1. Megrendelő TÁMOP forrásból finanszírozott tagszervező és érdekképviseleti hatékonyságépítő projektjében szervezetfejlesztési terv elkészítése.

A vállalkozó a megkötendő szerződés alapján vállalja a Vasutasok Szakszervezete részére legalább 150 oldal, oldalanként legalább 2000 karakter szervezetfejlesztési terv elkészítését, összeállítását, szövegezését, 10 kinyomtatott példány leszállítását Megrendelő székhelyére, továbbá elektronikus példány átadását -a háttéranyagokra is kiterjedően- 10 db CD –lemezen.

A terv tartalmával kapcsolatos elvárások:

1. **A Vasutasok Szakszervezete szervezetének áttekintése, összefoglaló készítése**

* a Vasutasok Szakszervezete alapdokumentumainak áttekintésével (Alapszabály, SZMSZ, más szervezeti szabályok, így előbbi dokumentumok mellékletei, belső utasítások)
* interjúkkal, minden szervezeti szinten legalább 3 -3 fő megkérdezésével (vezetőség, középszint, tagság)
* kérdőívek alkalmazásával, melyeknek alkalmasnak kell lennie az szervezet hiányosságainak feltérképezésére, az elégedettség mérésére, az szervezetrendszerrel kapcsolatos alapvető mechanizmusok megállapítására. A kérdőívek legalább az alábbi területre kell, hogy kiterjedjenek:1) **A tagság körében:** általános elégedettség –mérésre, a jól és kevésbé jól működő szolgáltatások megítélésére, a tagság javaslatainak feltérképezésére, 2) **A tisztségviselői állomány körében:** általános elégedettség –mérésre, a szervezetrendszer működőképességét érintő vélemények, javaslattételek, humántőke fejlesztésre vonatkozó kérdések, infrastrukturális kérdések, koncepcionális kérdések

1. **A Vasutasok Szakszervezete szervezetének visszamenőleges áttekintése 2004-ig.**
2. **Az szervezetrendszer elemzésére, melynek ki kell terjednie**

* a szervezet működésének feltárására és elemzésére (döntéshozatali mechanizmusok, felelősségi és feladatkörök, folyamatábrák készítése, stb.)
* a meglevő szervezet erősségeinek feltárására, és erősítésére,
* a meglevő szervezet hiányosságaira
* tendenciák megállapítására, a szervezetrendszer hiányosságaiból fakadó hátrányok bemutatására,
* a meglevő szervezet fejlesztésére vonatkozó a vizsgálatok függvényében, ezen belül 3 lehetséges alternatíva kidolgozása, a költségigényekkel összhangban (befektetést nem igénylő, legfeljebb 20 Mft egyszeri ráfordítással megvalósítható, 20 Mft feletti egyszeri beruházással megvalósítható)
* a Vasutasok Szakszervezete alaptevékenysége mellett folytatható üzleti célú tevékenységek folytatására alkalmas szervezeti struktúra kialakításának lehetősége és feltételei, ideértve különösen a személyi, szervezeti, forrás és infrastrukturális beruházásokat.

Az egyes részek terjedelme egyenlő arányban oszlik meg, eltérést a Megrendelő előzetes írásbeli engedélye alapján lehet eszközölni. Az eltérő arányok alkalmazására Ajánlattevőnek előzetes írásbeli bejelentést kell tennie Megrendelő részére, meghatározva az eltérés okát is indokait, bemutatva az eltérés alapjául szolgáló szakmai érveket.

Az anyagnak alkalmasnak kell lennie arra, hogy a Megrendelő a funkcionális működésének reformját végrehajthassa. A cél elsődlegesen a Vasutasok Szakszervezete szervezetrendszerének fejlesztésére vonatkozó átfogó javaslat kidolgozása, mely kiterjed a humántőke fejlesztésére vonatkozó javaslatokra, a szervezeti felépítés reformjára, a Vasutasok Szakszervezete alapdokumentumait (Alapszabály, SzMSz és mellékletei, valamint a belső szabályzatok) érintő, normaszöveg szintű javaslatokra.

1. Szerződő Felek rögzítik, hogy azokat a kérdéseket, melyeket jelen vállalkozási szerződés külön nem szabályoz, de amelyekre Vállalkozó által benyújtott ajánlat, Megrendelő által közzétett ajánlatkérés, illetve az átadott dokumentáció rendelkezést tartalmaz, úgy ezen esetekben e dokumentumok vonatkozó részei felek jogviszonyában kötelező erővel bírnak, jelen szerződés elválaszthatatlan mellékletét képezik. Vállalkozó ismeri a TÁMOP.2.5.3.A-1/13 pályázati útmutató feltételeit, melyben foglaltakat megára kötelezőnek ismeri el.
2. A Vállalkozó vállalja, hogy a jelen szerződésben meghatározott befejezési határidőre a vállalt feladatot teljesíti a Megrendelőnek.

Vállalkozó az elkészített munkát az Új Széchenyi Terv (illetőleg a Megrendelő kérése esetén a Széchenyi 2020) arculati elemeivel ellátottan készíti el.

1. **Vállalkozás díja**
2. Szerződő felek a megállapodás 1. pontjában meghatározott munka ellenértékét

*……………. Ft*

azaz **…………………………………** forint díjban állapítják meg.

Az díj fedezetet nyújt mindazon munkák elvégzésére és a felmerülő költségekre, melyet a Vállalkozó által adott ajánlat elvégzendő munkaként felsorol. Az díj tartalmaz minden vámot, adót és egyéb illetéket és bármely költséget, melyet Vállalkozónak a szerződéssel összhangban fizetnie kell.

**III. Fizetési feltételek**

1. A szerződő felek egyösszegű fizetésben állapodnak meg.
2. A Vállalkozó számla benyújtására kizárólag akkor jogosult, ha valamennyi teljesítési helyre termékeket leszállította, és Megrendelő számára átadta. Vállalkozónak a felhasznált csomagoló anyag környezetbarát voltának igazolását a számla benyújtásához át kell adnia.
3. A számlák kiegyenlítése átutalással történik a jelen szerződésben megadott bankszámlára. Fizetési határidő: a számla benyújtását követő **30 napon** belül. A teljesítést, valamint a benyújtott számla kifizethetőségét a Megrendelő képviselője igazolja, a Vállalkozó a számlát három példányban az igazolást követően köteles teljesítésre a Megrendelő felé benyújtani.

A Megrendelő kötelezi magát, hogy a Vállalkozói díjat határidőben kifizeti.

1. Vállalkozó köteles a számlán a Projekt regisztrációs számát (TÁMOP-2.5.3.A-13/1-2013-0042) feltüntetni, ennek hiányában a kifizetés megtagadható.

1. **Szerződés időtartama**
2. A teljesítés határideje a jelen megállapodás hatálya lépésétől számított 120 nap.

Szerződő Felek megállapodnak abban, hogy a hatályba lépés napjának a szerződés mindkét fél által történő aláírását tekintik. A mindkét fél által történő aláírás napja –postai megküldés esetén- az első szerződő fél által megküldött szerződés másik szerződő fél általi átvételét (kézbesítését) követő munkanap. Amennyiben a küldemény átvételét megtagadják, úgy a kézbesítés megkísérlésének napján minősül kézbesítettnek a küldemény. Abban az esetben, ha címzett számára történő első kézbesítés sikertelen, úgy a kézbesítés megkísérlésének napját követő 3. munkanap a szerződés megkötésének napja.

Vállalkozó az elkészített munkát Megrendelő székházában adja át: 1023. Budapest, Ürömi u. 8. A munkát megrendelő képviseletében Papp Zoltán elnök veszi át.

1. A Szerződő Felek rögzítik, hogy a termékek átadását és a díj megfizetését követően a Megrendelő jogosult az elkészült termék fizikai példányain, az immateriális (file formátumú) változatokon –együtt tehát az elkészült munka egésze felett- a szerzői jogi jogosultságokat gyakorolni, melynek folytán Megrendelő jogosult a szerzői jogi törvény előírásainak megfelelően különösen a korlátozásmentes terjesztésre és átdolgozásra. A Vállalkozó névjogára a szerzői jog Megrendelő számára történő átruházása nem terjed ki.

**VII. Szerződést biztosító mellékötelezettségek**

1. Késedelmi kötbér: Késedelmes teljesítés esetén Vállalkozó kötbér felelősséggel tartozik. A kötbér mértéke, Vállalkozó hibájából keletkező késedelem idejére 10 000,- Ft naponta. Szerződő Felek kijelentik, hogy a képzések megszervezésével kapcsolatos Megrendelői költségek mértékére, valamint az elmaradt képzés miatti presztízsveszteség miatt a kötbér mértékét nem tekintik túlzónak.

1. Meghiúsulási kötbér: A jelen szerződésben meghatározott munkák Vállalkozónak felróható okokból történő meghiúsulása esetén Vállalkozó köteles a szerződés teljes ellenértékének 30 %-a erejéig meghiúsulási kötbért fizetni. Vállalkozó 10 napot meghaladó késedelme esetén Megrendelő a szerződéstől elállhat, és kártérítést követelhet. Ebben az esetben Megrendelő jogosult a beruházást más Vállalkozó igénybevételével befejezni.

Vállalkozó köteles a szerződésben megadott értesítési címre vagy telefaxra bejelentett garanciális hibát haladéktalanul megvizsgálni és nyilatkozni annak javítási szándékáról és időtartamáról.

1. A Megrendelőnek okozott, hibás teljesítésből illetőleg késedelmes teljesítésből, valamint meghiúsulásból fakadó károkért a Vállalkozó a Megrendelő kárát megtéríteni tartozik.

Vállalkozó tudatában van annak, hogy Megrendelő a TÁMOP pályázati forrás keretéből valósítja meg a képzést. Vállalkozó tisztában van azzal, hogy Megrendelő a pályázati forrás keretében 50 millió Forint vissza nem térítendő támogatást szerzett, mely támogatás visszafizetésének kötelezettségével járhat együtt a jelen szerződés tárgyának nem vagy késedelmes, illetőleg hibás teljesítése. Vállalkozó kijelenti, hogy tudomása van arról, hogy Megrendelő hosszú távú terveinek kialakításához nélkülözhetetlen az elkészített munka. Vállalkozó tudomással bír a munka pontos elkészítésével kapcsolatos presztízsérdekekkel is.

**VIII. Teljesítés**

1. A teljesítés helye a 9. pontban foglaltak szerint

A Vállalkozó kijelenti, hogy az átvett dokumentációk alapján a szerződés tárgyát teljes körűen teljesíteni tudja.

1. A Megrendelő képviselője:

Név: Papp Zoltán

Értesítési címe: Budapest, II. 1023 Ürömi u. 8.

E-mail: papp@vsz.hu

1. Vállalkozó folyamatosan köteles a Megrendelőt értesíteni minden olyan körülményről, mely a munka ütemezés szerinti végzését akadályozza.
2. Amennyiben Megrendelő szakszerűtlen utasítást ad, erre vonatkozóan a Vállalkozó köteles írásban felhívni a figyelmét. A figyelmeztetés elmulasztásából eredő kárért a Vállalkozó felelős. Amennyiben a Megrendelő az utasítását írásban fenntartja, úgy a Vállalkozó a munkát a Megrendelő kockázatára végzi, vagy választása szerint elállhat a szerződéstől.

**X. A szerződés megszűnése**

1. Felek rögzítik, hogy rendes felmondás útján egyik fél sem szüntetheti meg jelen Vállalkozási szerződést.
2. Jelen szerződést bármelyik fél azonnali hatállyal felmondhatja másik fél súlyos szerződésszegése esetén. Súlyos szerződésszegésnek minősül különösen
3. a szerződéses kötelezettségek póthatáridőre sem teljesítése,
4. a Vállalkozó olyan számottevő késéssel történő munkavégzése, melynek folytán a teljesítési határidő lejárta előtt nyilvánvalóvá válik, hogy emiatt a megrendelőnek a teljesítés elfogadása már nem áll érdekében.
5. A szerződésszegésért felelős fél a szerződést biztosító mellékkötelezettségek teljesítésén felül teljes körű kártérítési felelősséggel tartozik az általa szerződésszegéssel a másik félnek, illetve harmadik személynek okozott kárért.
6. Szerződő Felek jelen vállalkozási szerződés – bármely okból történő – megszűnése esetén kötelesek teljes körűen elszámolni egymással, beleértve különösen az esetleges kártérítési és kötbérigényeket is.
7. A 20. pont esetben Megrendelő –választása szerint- a szerződésszegésre vonatkozó szabályok szerint kártérítést követelhet, illetőleg a szerződéses kötelezettségeket maga, illetőleg harmadik közreműködő igénybevételével a Vállalkozó költségére elvégezheti.

**XI. Vegyes rendelkezések**

1. Megrendelő a munka elvégzése céljából biztosítja Vállalkozó részére a munka elvégzéséhez szükséges alapadatokat, információkat és premisszákat. Megrendelő ezen információkat (a szervezet alapdokumentumai, együttműködési megállapodásai, belső szervezeti szabályai, kollektív szerződései) a feladat teljesítéséhez szükséges a szerződés megkötésének napján biztosítja Vállalkozónak.

Megrendelő a szerződés teljesítése során az interjúk lehetőségét a szerződés teljesítéséhez szükséges mértékben biztosítja, melyet a meginterjúvolni kívánt személy(ek) elérhetőségeinek átadásával biztosít. Az interjú szervezése Vállalkozó és a meginterjúvolni kívánt személy egyeztetésével történik. Szerződő Felek megállapodnak abban, hogy egy felső vezetői (Elnöki és alelnöki) interjú hossza legfeljebb egy óra. A feladat teljesítéséhez szükséges mértékben a területi képviseletek vezetői is meginterjúvolandók, amennyiben a szerződés teljesítése ezt megkívánja. A területi képviseletek vezetői meginterjúvolása szükségességének kérdésében –vita esetén- a Megrendelő dönt. A vezetőkkel két interjú elkészítését biztosítja a Megrendelő.

Megrendelő részéről a szükséges dokumentumokat és elérhetőségéket biztosítja: Bodnár József Szervezetpolitikai alelnök.([bodnar@vsz.hu](mailto:bodnar@vsz.hu) )

Megrendelő egyeztetett időpontban biztosítja a feladat ellátásához szükséges esetleges további kutatások –ideértve: Megrendelő könyvtárába történő belépés- lehetőségét is.

1. Felek megállapodnak abban, hogy a szerződés teljesítése során Megrendelő igénye szerint, először a szerződés megkötését követő 10 napon belül, majd legalább három hetente, egyeztetett időpontban találkozót tartanak. Az első találkozón Vállalkozó a teljesítés ütemtervét átadja Megrendelőnek, és az esetleges további információs igényét megjelöli. A találkozó Megrendelő székházában történik (1023. Budapest, Ürömi u. 8.). A találkozón Vállalkozó számot ad a már elkészült feladatokról, az elvégzendő és elvégzett munkákról, és átadja az addig elkészült munka időarányosan elkészített változatát. Az időközi, egyeztetések során átadott munka kizárólag a teljesítés előrehaladásának és a megrendelői javaslatok kialakításának célját szolgálja. Azokat Megrendelő nem használhatja fel, nem teheti közzé, nem terjesztheti. A Megrendelő a korlátlan felhasználási jogot kizárólag az ellenérték kiegyenlítését követően szerzi meg.

Szerződő Felek megállapodnak abban, hogy az egyeztetéseket –Megrendelő jóváhagyása esetén- online, illetőleg e-mail formájában is megtarthatják a felek.

Szerződő Felek tájékoztatásul rögzítik, hogy várhatóan 5 találkozóra kerül sor a teljesítés folyamán. A találkozók időpontjait illetően Felek a jelen szerződéstől eltérően, írásban megállapodhatnak.

1. Szerződő Felek megállapodnak abban, hogy abban az esetben, ha az egyeztetések során átadott időközi előrehaladás mértéke elmarad az elvárhatótól, úgy Megrendelő jogosult a szerződés azonnali hatállyal történő felmondására. Ebben az esetben Megrendelő kártérítési igénnyel, illetőleg meghiúsulási kötbérigénnyel is felléphet. Szerződő Felek közös megegyezéssel megállapodnak abban, hogy elvárható előrehaladásnak tekintik a jelen megállapodásban foglalt feladatok időarányos teljesítését. Szerződő Felek az értelmezési viták elkerülése érdekében rögzítik, hogy időarányos a teljesítés, ha a jelen szerződésben foglalt feladatok az egyeztetések arányában teljesülnek (tehát pl. ha öt találkozó tervezett, akkor a harmadik találkozón vagy a vállalt feladatok 3/5 –ét vállalkozónak el kell végeznie, vagy az elkészítendő mű terjedelmének 3/5 –ét át kell adnia. Megrendelő tartalmi szempontból is vizsgálja a részteljesítést, melynek alapján javaslatokat, átdolgozási kéréseket fogalmaz meg, melyet vállalkozó az elkészítendő munkája során alkalmaz.
2. Megrendelő tájékoztatja Vállalkozót, hogy az elvégzett munkát ellenőrizni fogja abból a szempontból is, hogy az eleget tesz-e a plágiummal kapcsolatos előírásoknak. Amennyiben az elkészült munka tartalmát illetően a plágium ténye fennáll- tehát akár elhanyagolható részben is más szerző művének hivatkozás, forrás megjelölés és/vagy szerzői engedély nélkül felhasználásával készült- Megrendelő a munka átvételét megtagadja. Megrendelő ez esetben jogosult a jelen szerződés meghiúsulási kötbérre irányadó szabályait alkalmazni.
3. A szerződés és annak mellékletei együttesen tartalmazzák a felek megállapodását.
4. Jelen szerződésben nem szabályozott kérdésekben a Ptk. rendelkezései az irányadók.
5. Felek a szerződés teljesítése érdekében együttműködnek. Az esetleges vitákat ennek szellemében közvetlen tárgyalások útján rendezik. A tárgyalások eredménytelenségének esetén keletkező jogviták eldöntésére értéktől függően a BKKB és a Székesfehérvári Törvényszék kizárólagos illetékességét ismerik el.
6. A szerződő felek a szerződést elolvasták, közösen értelmezték, és mint akaratukkal mindenben megegyezőt, jóváhagyólag írták alá. Szerződő Felek megállapodnak abban, hogy a megállapodás módosítása kizárólag írásban érvényes, és az erre vonatkozó jognyilatkozat megtételére kizárólag a felek cégjegyzéki képviseletére jogosult személyek jogosultak.
7. Jelen szerződés 4 eredeti példányban készült, melyből 2 példány a Megrendelőt, 2 példány a Vállalkozót illeti meg.

**Budapest, 2014. ………….**

--------------------------------------- ---------------------------------------

**Vasutasok Szakszervezete .**

Papp Zoltán elnök

Megrendelő